Na podlagi 9. in 13. člena Zakona o društvih (ZDru-1, UL RS 64/2011) je skupščina Zveze prijateljev mladine Domžale na svoji seji dne, 29. 1. 2019, v Domžalah sprejela sklep o spremembi statuta, in sicer

**STATUT**

**ZVEZE PRIJATELJEV MLADINE DOMŽALE**

1. **TEMELJNE DOLOČBE**
2. člen

(Zveza prijateljev mladine Domžale)

Zveza prijateljev mladine Domžale (v nadaljevanju ZPM Domžale, kratica ZPMD) je prostovoljna organizacija, ki združuje društva in združenja, ki delujejo v dobro otrok, mladostnikov, staršev in družin1 .

1. člen

(status)

ZPM Domžale je pravna oseba zasebnega prava. ZPM Domžale je nevladna, samostojna, humanitarna, prostovoljna in nepridobitna društvena organizacija, ki deluje v javno dobro.

1. člen

(ime, sedež)

Ime zveze je Zveza prijateljev mladine Domžale, skrajšano ZPM Domžale, s kratico ZPMD. Kratico in skrajšano ime uporabljamo v internih aktih Zveze prijateljev mladine Domžale.

Njen sedež je v Domžalah.

1. člen

(žig)

ZPMD ima svoj žig, ki je pravokotne oblike v razmerju 2:1 in se lahko pojavi v različnih velikostih. Na levem robu žiga je logotip kratic ZPMS v dveh vrsticah z nagnjenimi črkami. V desnem delu žiga je izpisano ime Zveza prijateljev mladine Domžale.

1. člen

(zastopanje)

ZPM Domžale zastopa predsednik, ki je hkrati odgovorna oseba pravne osebe. V skladu s pooblastili lahko ZPM Domžale v pravnih razmerjih s tretjimi osebami zastopa podpredsednik ZPM Domžale.

Predsednik je odgovoren za zakonito delo ZPM Domžale.

1. člen

(članstvo in sodelovanje z drugimi organizacijami)

Zaradi uresničevanja ciljev in nalog, ki so skupnega pomena in interesa za vso državo, je ZPM Domžale soustanoviteljica in članica ZPM Slovenije (v nadaljevanju ZPMS).

ZPM Domžale lahko sodeluje s sorodnimi društvi in zvezami, katerih namen je delovanje v dobro otrok, mladostnikov, staršev in družin v Sloveniji in v tujini.

ZPM Domžale se lahko včlani v sorodne, tudi mednarodne, organizacije. O članstvu odloča upravni odbor ZPM Domžale.

ZPM Domžale lahko samostojno ali z drugimi ustanovami ustanovi zavode ali podjetja kot specifične organizacijske oblike izvajanja nekaterih programov. Iz imena ali celostne podobe zavoda ali podjetja mora biti razvidno, da pripadajo ZPM Domžale ali ZPM Slovenije.

1. člen

(javno delovanje)

Delovanje ZPM Domžale je javno. ZPM Domžale o svojem delovanju obvešča člane z internimi obvestili, z javnim delovanjem vseh organov ZPM Domžale in z dostopnostjo podatkov o dejavnosti ZPM Domžale, razen podatkov, ki so opredeljeni kot tajnost oziroma so varovani v skladu z veljavnimi pravnimi akti.

ZPM Domžale obvešča širšo javnost preko sredstev javnega obveščanja. Za zagotovitev javnosti delovanja in posredovanja informacij je odgovoren predsednik.

1. člen

(prostovoljstvo)

ZPM Domžale je prostovoljska organizacija, vpisana v vpisnik prostovoljskih organizacij in zagotavlja organizirano prostovoljstvo, skladno z veljavnimi pravnimi akti. Prostovoljci podpišejo pristopno izjavo, da bodo opravljali prostovoljno delo za ZPM Domžale. Pri tem jim pripadajo vse pravice v skladu z Zakonom o prostovoljstvu in podzakonskimi predpisi.

1. **NAMEN, CILJI, DEJAVNOSTI ZPM DOMŽALE**

9. člen

(namen)

Temeljni namen delovanja ZPM Domžale je dvig kakovosti življenja otrok, mladostnikov in družin, zastopanje in uveljavljanje njihovih interesov in potreb ter zaščita njihovih pravic v skladu z Ustavo Republike Slovenije, Deklaracijo o človekovih pravicah, Konvencijo o otrokovih pravicah ter drugimi domačimi in mednarodnimi dokumenti, ki zadevajo otroke, mladostnike in družine.

1. člen

(cilji)

Cilji ZPM Domžale so:

* povezovanje društev – članic ZPM Domžale,
* spodbujanje, sprejemanje, izvajanje skupno dogovorjenih aktivnosti,
* omogočanje izmenjave primerov dobre prakse, medsebojnega učenja,
* organizacija in izvedba izobraževanja ter usposabljanja,
* promocija prostovoljstva,
* strokovna pomoč in informiranje članic,
* pobude za spremembe in dopolnitve že veljavnih sistemskih rešitev in zakonodaje v zvezi z otrokom, mladostnikom in družino oziroma pobude za sprejem novih.
1. člen

(načela)

Načela ZPM Domžale so:

* medsebojno spoštovanje,
* etičnost,
* odgovornost,
* humanost,
* solidarnost,
* dostojanstvo.
1. člen

(dejavnosti)

ZPM Domžale dosega namen in uresničuje cilje preko naslednjih dejavnosti:

* organiziranje humanitarnih in dobrodelnih prireditev ter sodelovanje na prireditvah, ki jih organizirajo drugi,
* zagotavljanje možnosti predstavitve interesov, potreb in stališč otrok in mladostnikov na vseh nivojih otroških parlamentov,
* zagotavljanje pogojev za učenje in razvijanje socialnih veščin otrok za participacijo,
* zagotavljanje kakovostnega preživljanja prostega časa otrok, mladostnikov in družin,
* zagotavljanje pogojev za kulturno doživljanje in spoznavanje kulturnih institucij v domačem kraju,
* organizacija in izvajanje kakovostnega varstva otrok v času počitnic,
* organiziranje in izvajanje ustvarjalnih delavnic,
* omogočanje letovanj, zimovanj,
* povezovanje z institucijami, ki nudijo in izvajajo programe za otroke in mladostnike,
* organiziranje seminarjev, tečajev, taborov za otroke in odrasle,
* spodbujanje bralne kulture ter nagrajevanje zlatih bralcev,
* spodbujanje raziskovalnega in ustvarjalnega dela otrok in mladih,
* izvajanje programov za ozaveščanje o zdravem načinu življenja, o varnem okolju, o trajnostnem razvoju, o humanih medčloveških odnosih,
* organizacija humanitarne pomoči otrokom, mladostnikom in družinam,
* zagotavljanje enakih možnosti otrokom s posebnimi potrebami,
* izdajanje informativnih gradiv, zbornikov, publikacij, revij, knjig, poveznih s cilji ZPM Domžale,
* sodelovanje z institucijami s sorodnimi dejavnostmi,
* povezovanje z ZPMS in drugimi zvezami in društvi prijateljev mladine.
1. člen

(pridobitna dejavnost)

ZPM Domžale lahko kot dopolnilno dejavnost opravlja pridobitno dejavnost. Pridobitne dejavnosti so povezane z namenom in nalogami ZPM Domžale ter se lahko opravljajo le v obsegu, ki je potreben za doseganje ciljev in namena ZPM Domžale oziroma za opravljanje nepridobitne dejavnosti.

ZPM Domžale lahko poveri opravljanje pridobitne dejavnosti drugim osebam na temelju zakupne ali sorodne pogodbe.

ZPM Domžale lahko po Standardni klasifikaciji dejavnosti (https://www.stat.si/doc/pub/skd.pdf) izvaja naslednje pridobitne dejavnosti pod pogoji, ki jih za opravljanje teh dejavnosti določa zakon:

G47.890 Trgovina na drobno na stojnicah in tržnicah z drugim blagom

• prodaja izdelkov, ki so nastali v okviru delavnic.

G47.910 Trgovina na drobno po pošti ali po internetu

• prodaja izdelkov, ki so nastali v okviru delavnic.

G47.990 Druga trgovina na drobno zunaj prodajaln, stojnic in tržnic

• prodaja izdelkov, ki so nastali v okviru delavnic.

I55.201 Počitniški domovi in letovišča

• organizacija in izvedba letovanj, zimovanj in potovanj ter druge oblike preživljanja prostega časa povezanih s cilji organizacije,

• nudenje storitev drugim organizatorjem, ki izvajajo programe, povezane s cilji organizacije,

• organizacija izletov, seminarjev, tečajev in druge oblike usposabljanja posameznikov ter prostovoljcev.

I55.204 Planinski domovi in mladinska prenočišča

• organizacija letovanj, zimovanj in potovanj ter druge oblike preživljanja prostega časa za otroke, mladostnike in družine ter ostale,

• nudenje storitev drugim organizatorjem, ki izvajajo programe, namenjene otrokom in družinam,

• organizacija izletov, seminarjev, tečajev in druge oblike usposabljanja posameznikov ter prostovoljcev,

• organizacija mednarodnih izmenjav otrok, mladih in družin ter mednarodnih taborov.

I55.300 Dejavnost avtokampov, taborov

•  nudenje storitev drugim organizatorjem, ki izvajajo programe, namenjene otrokom in družinam,

• organizacija izletov, seminarjev, tečajev in druge oblike usposabljanja posameznikov ter prostovoljcev.

J58.110 Izdajanje knjig

• izdajanje informativnega gradiva, zbornikov, publikacij, revij in knjig povezanih s cilji

organizacije.

J58.140 Izdajanje revij in druge periodike

• izdajanje informativnega gradiva, zbornikov, publikacij, revij in knjig povezanih s cilji

organizacije.

J58.190 Drugo založništvo

• izdajanje informativnega gradiva, zbornikov, publikacij, revij in knjig povezanih s cilji

organizacije.

J59.110 Produkcija filmov, video filmov, televizijskih oddaj

• produkcija filmov, video filmov in televizijskih oddaj povezanih s cilji organizacije.

J59.120 Post produkcijske dejavnosti pri izdelavi filmov, video filmov, televizijskih oddaj

• post produkcija filmov, video filmov in televizijskih oddaj povezanih s cilji organizacije.

J59.130 Distribucija filmov, video filmov, televizijskih oddaj

• distribucija filmov, video filmov in televizijskih oddaj povezanih s cilji organizacije.

J59.200 Snemanje in izdajanje zvočnih zapisov in muzikalij

• snemanje in izdajanje zvočnih zapisov in muzikalij povezanih s cilji organizacije.

J63.990 Drugo informiranje

• podajanje informacij povezanih s cilji organizacije,

• organizacija in izvajanje anket povezanih s cilji organizacije.

M70.220 Drugo poslovno in podjetniško svetovanje

• organizacija, izvajanje in svetovanje o socialnem podjetništvu.

N79.110 Dejavnost potovalnih agencij

• organizacija letovanj, zimovanj in potovanj ter druge oblike preživljanja prostega časa za otroke, mladostnike in družine ter ostale,

• nudenje storitev drugim organizatorjem, ki izvajajo programe, namenjene otrokom in družinam,

• organizacija izletov, seminarjev, tečajev in druge oblike usposabljanja posameznikov ter prostovoljcev.

N79.120 Dejavnost organizatorjev potovanj

• organizacija letovanj, zimovanj in potovanj ter druge oblike preživljanja prostega časa za otroke, mladostnike in družine ter ostale,

• nudenje storitev drugim organizatorjem, ki izvajajo programe, namenjene otrokom in družinam,

• organizacija izletov, seminarjev, tečajev in druge oblike usposabljanja posameznikov ter prostovoljcev,

• organizacija mednarodnih izmenjav otrok, mladih in družin ter mednarodnih taborov.

N79.900 Rezervacije in druge s potovanji povezane dejavnosti

• organizacija letovanj, zimovanj in potovanj ter drugih oblik preživljanja prostega časa,

• nudenje storitev drugim organizatorjem, ki izvajajo programe, namenjene otrokom in družinam,

• organizacija izletov, seminarjev, tečajev in druge oblike usposabljanja posameznikov ter prostovoljcev,

• organizacija mednarodnih izmenjav otrok, mladih in družin ter mednarodnih taborov.

N82.300 Organiziranje razstav, sejmov, srečanj

• organiziranje razstav, sejmov in srečanj povezanih s cilji organizacije.

P85.510 Izobraževanje, izpopolnjevanje in usposabljanje na področju športa

in rekreacije

• organizacija izletov, seminarjev, tečajev in druge oblike usposabljanja posameznikov ter prostovoljcev,

• organizacija mednarodnih izmenjav otrok, mladih in družin ter mednarodnih taborov,

• izobraževanje staršev, mentorjev/ic in animatorjev/k različnih oblik dela z otroki, mladino in družinami,

• izobraževanje prostovoljcev/k za delo v prostovoljskih organizacijah,.

P85.590 Drugje nerazvrščeno izobraževanje, izpopolnjevanje in usposabljanje

• organizacija izletov, seminarjev, tečajev in druge oblike usposabljanja posameznikov ter prostovoljcev,

• organizacija mednarodnih izmenjav otrok, mladih in družin ter mednarodnih taborov,

• izobraževanje staršev, mentorjev/ic in animatorjev/k različnih oblik dela z otroki, mladino in družinami

• izobraževanje prostovoljcev/k za delo v prostovoljskih organizacijah.

P85.600 Pomožne dejavnosti za izobraževanje

• organizacija izletov, seminarjev, tečajev in druge oblike usposabljanja posameznikov ter prostovoljcev,

• organizacija mednarodnih izmenjav otrok, mladih in družin ter mednarodnih taborov,

• izobraževanje staršev, mentorjev/ic in animatorjev/k različnih oblik dela z otroki, mladino in družinami,

• izobraževanje prostovoljcev/k za delo v prostovoljskih organizacijah.

Q88910 Dnevno varstvo otrok

Q88.991 Dejavnost humanitarnih in dobrodelnih organizacij

• organizacija humanitarnih in dobrodelnih prireditev povezanih s cilji organizacije.

Q88.999 Drugo drugje nerazvrščeno socialno varstvo brez nastanitve

• organizacija in izvajanje občasnega varstva otrok, mladine in družin.

R92.002 Prirejanje iger na srečo, razen v igralnicah

• organizacija srečelova, katerega izkupiček je namenjen dobrodelnim namenom.

R93.190 Druge športne dejavnosti

• organizacija in izvajanje športnih prireditev povezanih s cilji organizacije.

R93.299 Druge nerazvrščene dejavnosti za prosti čas

• organizacija in izvajanje občasnega varstva otrok in mladine,

• organizacija in izvajanje delavnic za otroke, mladino in družine.

S94.999 Dejavnost drugje nerazvrščenih članskih organizacij

• programi za otroke, mladino in družine.

Navedene dejavnosti se opravljajo kot nepridobitne, če so financirane iz javnih sredstev ali humanitarnih prispevkov.

1. **ČLANSTVO V ZPM DOMŽALE**
2. člen

(članstvo)

Članice ZPM Domžale so lahko društva prijateljev mladine ali občinske zveze ter druga društva in zveze, ki delujejo v dobro otrok, mladostnikov, staršev in družin in se zavežejo, da bodo spoštovala ta statut. Sklep o vključitvi društva v članstvo ZPM Domžale sprejme skupščina ZPM Domžale na svoji prvi seji, ko sprejme:

* pristopno izjavo društva,
* veljavni temeljni akt,
* odločbo upravnega organa o vpisu v register društev in
* sklep pristojnega organa o volji za včlanitev v ZPM Domžale.

Društvo v ZPM Domžale zastopa odgovorna oziroma pooblaščena oseba društva.

Vključitev je prostovoljna.

1. člen

(pravice in dolžnosti članic)

Pravice in dolžnosti članic so, da:

* volijo svoje predstavnike v organe ZPM Domžale,
* sodelujejo v organih ZPM Domžale,
* sooblikujejo in uresničujejo program ZPM Domžale,
* delujejo v skladu s statutom ZPM Domžale,
* s svojimi dejavnostmi aktivno prispevajo k uresničevanju ciljev in programa ZPM Domžale,
* spoštujejo in uresničujejo sklepe organov ZPM Domžale.
1. člen

(prenehanje članstva)

Članstvo društva ali občinske zveze v ZPM Domžale preneha:

* s prostovoljnim izstopom po sklepu najvišjega organa društva ali občinske zveze,
* z izgubo statusa pravne osebe z izbrisom iz registra društev,
* z izključitvijo na podlagi sklepa častnega razsodišča in odločitve skupščine ZPM Domžale v primeru, ko društvo ali zveza krši določila statuta in temeljne usmeritve delovanja ZPM Domžale.
1. člen

(častni člani)

ZPM Domžale ima lahko častne člane. Častni člani so lahko posamezniki ali pravne osebe, ki imajo velike zasluge za delovanje in razvoj ZPM Domžale. Častne člane na predlog članov in /ali organov imenuje ZPM Domžale. Častni člani imajo pravico prisostvovati na vseh sejah organov ZPM Domžale, nimajo pa pravice glasovanja.

1. **ORGANI ZVEZE PRIJATELJEV MLADINE DOMŽALE**
2. člen

(organi)

Organi ZPM Domžale so:

* skupščina,
* upravni odbor,
* nadzorni odbor,
* častno razsodišče,
* predsednik,
* podpredsednik.

Mandat organov je 4 leta. Člani organov ZPM Domžale so lahko v organe ponovno izvoljeni. Nosilcu funkcije v kolektivnem organu (upravni odbor, nadzorni odbor, častno razsodišče), ki je izvoljen med trajanjem mandata organov ZPM Domžale, mandat poteče s prenehanjem mandata upravnega odbora.

V primeru prenehanja funkcije nosilcu funkcije individualnega organa (predsednik, podpredsednik) upravni odbor imenuje vršilca dolžnosti, ki to funkcijo opravlja do prve skupščine ZPM Domžale, vendar najdlje za dobo enega leta. Po izvolitvi se mandat individualnemu organu šteje od začetka.

1. člen

(skupščina)

Najvišji organ ZPM Domžale je skupščina ZPM Domžale. Skupščino sestavljajo po en predstavnik oziroma pooblaščena oseba vsakega člana – društva ZPM Domžale.

1. člen

(pristojnosti skupščine ZPM Domžale)

Skupščina ZPM Domžale:

* sprejema statut in druge splošne akte ter njihove spremembe, razen če je za njihovo sprejetje pristojen drug organ ZPM Domžale,
* sprejema programske usmeritve ZPM Domžale in strateški načrt ZPM Domžale (poslanstvo, vizija, vrednote, strateški cilji),
* sprejema poročila organov ZPM Domžale,
* sprejema letni program dela in finančni načrt ZPM Domžale,
* sprejema poslovno in finančno poročilo (Letno poročilo) ZPM Domžale za preteklo obdobje,
* voli in razrešuje člane upravnega odbora, člane nadzornega odbora in člane častnega razsodišča,
* voli in razrešuje predsednika ZPM Domžale,
* voli in razrešuje podpredsednika ZPM Domžale,
* odloča o sprejemu in izključitvi članov iz ZPM Domžale,
* imenuje častne člane ZPM Domžale,
* podeljuje priznanja in nagrade ZPM Domžale,
* odloča o prenehanju delovanja ZPM Domžale,
* odloča o dnevnem redu zasedanja skupščine ZPM Domžale,
* odloča o pritožbah zoper odločitve organov ZPM Domžale,
* sprejema druge pomembnejše odločitve, ki zadevajo ZPM Domžale.
1. člen

(sklic skupščine)

Redno sejo skupščine ZPM Domžale skliče predsednik najmanj enkrat letno. Vabilo in gradivo za sejo skupščine morajo člani ZPM Domžale prejeti najmanj 7 dni pred sejo skupščine. Seje skupščine ZPM Domžale se sklicujejo v pisni ali elektronski obliki. Predsednik ZPM Domžale lahko skliče izredno sejo skupščine na lastno pobudo ali kadar to zahteva vsaj en član ZPM Domžale. Na izredni seji skupščina ZPM Domžale obravnava le problematiko, zaradi katere je bila seja sklicana. Predlagatelj sklica izredne skupščine mora pripraviti gradivo za obravnavo. Za sklepčnost in veljavnost sklepov veljajo pravila rednega sklica. Če predsednik ZPM Domžale v roku 30 dni po prejemu zahteve ne skliče skupščine, jo lahko skliče predlagatelj sam.

1. člen

(seja skupščine)

Sejo skupščine prične predsednik ZPM Domžale in jo vodi do izvolitve delovnega predsedstva. Sejo skupščine vodi tričlansko delovno predsedstvo, ki ga na predlog predsednika ZPM Domžale izvolijo navzoči člani skupščine. Skupščina ZPM Domžale je sklepčna, če je navzočih več kot polovica predstavnikov članov ZPM Domžale. Sklepi skupščine so veljavni, če so sprejeti z večino glasov (več kot polovica) opredeljenih navzočih članov. Glasovanje na seji skupščine je javno, če ta ne odloči drugače. O načinu glasovanja ob volitvah skupščina odloča posebej. O delu skupščine se vodi zapisnik, ki ga podpišejo predsedujoči, zapisnikar in dva overovatelja. Na skupščino so vabljeni tudi aktivni prostovoljci ZPM Domžale, ki pa nimajo volilne pravice.

1. člen

(upravni odbor)

Upravni odbor je izvršilni organ ZPM Domžale, ki med sejama skupščine opravlja naloge za uresničitev programa ZPM Domžale. Delovanje upravnega odbora je lahko opredeljeno v Poslovniku o delu upravnega odbora, ki ga sprejme skupščina ZPM Domžale. Za svoje delo je upravni odbor odgovoren skupščini ZPM Domžale.

Člani upravnega odbora so predstavniki društev prijateljev mladine – članic, in sicer po eden predstavnik posamezne članice.

1. člen

(naloge upravnega odbora)

Upravni odbor:

• izvršuje sprejete sklepe in naloge skupščine ZPM Domžale,

• pripravi predlog programskih usmeritev in strateški načrt ZPM Domžale (poslanstvo, vizija, vrednote, strateški cilji) in ga posreduje v obravnavo in sprejem skupščini ZPM Domžale,

• na podlagi vmesnih poročil spremlja izvajanje programa ZPM Domžale,

• pripravlja predlog dnevnega reda skupščine in gradivo za skupščino,

• daje mnenje k predlogu poslovnega in finančnega poročila (letnega poročila) za preteklo obdobje, mnenje k predlogu programa dela in predlogu finančnega načrta ter jih posreduje v obravnavo in sprejem skupščini ZPM Domžale,

• ustanovi delovna telesa, ki so potrebna za nemoteno izvedbo programa, daje usmeritve za njihovo delo in imenuje člane ter vodje, lahko na predlog članov, teh delovnih teles,

• ustanovi nove ali ukine stalne oblike delovanja ZPM Domžale, imenuje člane in vodje, lahko na predlog članov, stalnih oblik delovanja ter sprejema poročila o delu stalnih oblik delovanja,

• usklajuje aktivnosti organov in stalnih oblik delovanja,

• imenuje predstavnike ZPM Domžale za sodelovanje na medobčinski, regijski in državni ter mednarodni ravni,

• odloča o vključitvi ZPM Domžale v mednarodne organizacije,

• oblikuje predloge za priznanja in nagrade ter častne člane,

• evidentira možne kandidate za člane organov ZPM Domžale,

• sprejema sklepe o kandidacijskih postopkih za volitve organov ZPM Domžale. V primeru prenehanja funkcije nosilcu funkcije individualnega organa, upravni odbor imenuje njegovega vršilca dolžnosti, vendar najdlje za dobo enega leta.

1. člen

(delovna telesa upravnega odbora)

Upravni odbor lahko ustanovi delovna telesa, če presodi, da je to potrebno za nemoteno izvedbo programov ali projektov ZPM Domžale. Ob njihovi ustanovitvi upravni odbor določi naloge in pristojnosti ustanovljenega delovnega telesa (lahko tudi v poslovniku o delu posameznega delovnega telesa).

1. člen

(stalne oblike delovanja)

Za uresničevanje vizije in poslanstva ZPM Domžale upravni odbor lahko ustanovi stalne oblike delovanja. Stalne oblike delovanja ZPM Domžale so lahko naslednje:

* Odbor za izvedbo Tedna otroka,
* Odbor za pripravo Otroškega parlamenta,
* Odbor za organizacijo Veselega decembra,
* Odbor za Zlato bralno značko
* Odbor za Prireditve, tekmovanja in srečanja,
* Odbor za participacijo otrok,
* Odbor za promocijo in informiranje,
* Odbor za počitniška varstva

Kandidate za člane stalnih oblik delovanja predlagajo člani ZPM Domžale, kandidirajo lahko tudi aktivni prostovoljci ZPM Domžale. Vodjo stalne oblike delovanja imenuje, lahko na predlog članov stalne oblike delovanja, upravni odbor. Vodja zastopa stalno obliko delovanja pri komunikaciji z organi ZPM Domžale. Naloge posamezni stalni obliki delovanja določa upravni odbor, glede na potrebe ZPM Domžale. Poročilo o delovanju in opravljenih nalogah stalne oblike delovanja predstavi vodja na sejah upravnega odbora. Organiziranost in način delovanja posamezne stalne oblike delovanja je lahko urejen s poslovnikom o delu posamezne stalne oblike delovanja, ki ga sprejme upravni odbor.

1. člen

(seje upravnega odbora)

Upravni odbor sklicuje in vodi predsednik ZPM Domžale, v njegovi odsotnosti pa podpredsednik. Kadar sta na seji upravnega odbora odsotna tako predsednik kot tudi podpredsednik, upravni odbor vodi najstarejši član. Upravni odbor je sklepčen, če je navzočih več kot polovica njegovih članov. Sklepe sprejme z večino glasov opredeljenih navzočih članov. Vabilo za sejo upravnega odbora morajo člani upravnega odbora ZPM Domžale prejeti najmanj 7 dni pred sejo. Vabilo in gradivo za sejo se pošlje članom upravnega odbora po navadni ali elektronski pošti. V nujnih primerih se lahko skliče korespondenčna seja upravnega odbora preko navadne oz. elektronske pošte ali pridobi telefonsko soglasje članov za posamezni sklep. Za sprejem sklepov korespondenčne seje in telefonskega soglasja veljajo ista pravila kot za redno sejo. Sklic seje upravnega odbora lahko kadar koli zahteva najmanj tretjina članov upravnega odbora. Če predsednik ZPM Domžale v roku 30 dni po prejemu zahteve ne skliče seje upravnega odbora, jo lahko skliče predlagatelj sam. Predlagatelj je dolžan pripraviti gradivo za sejo.

1. člen

(kandidacijski postopek)

Upravni odbor po ugotovitvi o preteku mandata organa ZPM Domžale prične postopke evidentiranja in kandidiranja najmanj 45 dni in največ 3 mesece pred iztekom mandata posameznega organa. Postopke evidentiranja in kandidiranja vodi upravni odbor pri ZPM Domžale.

1. člen

(predsednik)

Predsednik ZPM Domžale je zakoniti zastopnik ZPM Domžale in:

• sklicuje skupščino ZPM Domžale ter sklicuje in vodi upravni odbor ZPM Domžale,

• predstavlja ZPM Domžale v javnosti,

• je odgovoren za uresničevanje sprejetega programa ZPM Domžale,

• je odgovoren za finančno in materialno poslovanje ZPM Domžale,

• je odredbodajalec in izvrševalec za vse finančno-materialne posle ZPM Domžale,

• sprejme pravilnik o računovodstvu ZPM Domžale,

• je podpisnik vseh pogodb, ki jih ZPM Domžale sklepa s poslovnimi in drugimi partnerji,

• opravlja druge naloge na osnovi pooblastil skupščine in organov ZPM Domžale ter statuta ZPM Domžale,

• v primeru odsotnosti ali drugačne zadržanosti lahko predsednik za opravljanje določenih del, za določeno obdobje, pooblasti podpredsednika ali člana upravnega odbora.

Za svoje delo je predsednik odgovoren skupščini ZPM Domžale, ki ga voli in razrešuje.

1. člen

(podpredsednik)

Podpredsednik:

• nadomešča predsednika po njegovem pooblastilu v njegovi odsotnosti,

• je odgovoren/na za uresničevanje sprejetega programa ZPM Domžale,

• opravlja druge naloge na podlagi pooblastil skupščine, organov in statuta ZPM Domžale ter na podlagi pooblastil predsednika ZPM Domžale.

Za svoje delo je odgovoren skupščini ZPM Domžale, ki ga voli in razrešuje. Če predsednik ZPM Domžale odstopi od funkcije predsednika pred potekom mandata ali se mu nenadoma prekine mandat, opravlja vse naloge predsednika, zapisane v 29. členu tega statuta podpredsednik, in sicer do izvolitve novega predsednika, vendar največ eno leto od prenehanja funkcije predsednika.

1. člen

(nadzorni odbor)

Nadzorni odbor ZPM Domžale spremlja in nadzoruje izvajanje programov ZPM Domžale, delo organov ZPM Domžale in stalnih oblik delovanja ZPM Domžale. Izvaja nadzor nad razpolaganjem s premoženjem ter nadzor nad zakonitostjo finančnega in materialnega poslovanja ZPM Domžale. Ugotavlja skladnost delovanja z zakoni, statutom ter drugimi akti ZPM Domžale. O svojem delu poroča skupščini ZPM Domžale.

Člani nadzornega odbora ne morejo biti hkrati člani organov ZPM Domžale in stalnih oblik delovanja ZPM Domžale.

Nadzorni odbor šteje 3 člane. Prvi sklic članov nadzornega odbora po volitvah opravi

predsednik ZPM Domžale. Na prvi seji člani med seboj izvolijo predsednika. Nadzorni odbor

sklicuje predsednik nadzornega odbora po potrebi, toda vsaj enkrat letno.

Za svoje delo je nadzorni odbor odgovoren skupščini ZPM Domžale.

Seje so sklepčne, če je navzočih več kot polovica članov, sklepi pa so veljavni, če zanje

glasuje več kot polovica opredeljenih navzočih članov.

Preden skupščina obravnava in sprejme letno poslovno in finančno poročilo, opravi nadzorni

odbor notranji nadzor nad finančnim in materialnim poslovanjem ZPM Domžale in o tem poroča skupščini. Notranji nadzor pomeni najmanj ugotovitev, ali poročilo obsega resnični prikaz premoženja in poslovanja ZPM Domžale in ali omogoča oceno, če so presežki prihodkov nad odhodki porabljeni za namen in cilje nepridobitne dejavnosti ZPM Domžale.

32. člen

(častno razsodišče)

Častno razsodišče ima tri člane. Prvi sklic članov po volitvah opravi predsednik ZPM Domžale. Člani na prvi seji izmed sebe izvolijo predsednika. Častno razsodišče se sestaja po potrebi na podlagi pisnih zahtev članov ali organov ZPM Domžale.

Častno razsodišče vodi postopek in izreka sankcije članom in funkcionarjem ZPM Domžale. Častno razsodišče lahko deluje po Poslovniku o delu častnega razsodišča*,* ki ga sprejme skupščina ZPM Domžale.

V postopku pred častnim razsodiščem sodeluje tudi obravnavani član. Seje so sklepčne, če sta navzoča vsaj dva člana, sklepi pa so veljavni, če zanje glasujeta vsaj dva člana.

33. člen

(kršitve)

Kršitve, ki jih obravnava častno razsodišče:

* kršitve določb statuta ZPM Domžale,
* nevestno in lahkomiselno sprejemanje in izvrševanje sprejetih zadolžitev in funkcij v

ZPM Domžale,

* ne izvrševanje sklepov organov ZPM Domžale,
* dejanja, ki kakorkoli škodijo ugledu ZPM Domžale.

.

34. člen

(sankcije)

Sankcije, ki jih po izvedenem postopku lahko izreče častno razsodišče:

* opomin,
* javni opomin,
* prepoved opravljanja funkcije za največ pet let,
* izključitev.

O pritožbah zoper sklepe častnega razsodišča dokončno odloči skupščina ZPM Domžale v roku 3 mesecev po prejemu pisne pritožbe.

**V. FINANČNA IN MATERIALNA SREDSTVA ZVEZE PRIJATELJEV MLADINE DOMŽALE**

35. člen

(finančna sredstva)

ZPM Domžale pridobiva finančna sredstva za izvajanje dejavnosti:

* s prihodki iz občinskih proračunov,
* s kandidiranjem na javne razpise, natečaje ministrstev, državnih organov, fundacij in

drugih,

* z darili, volili, prispevki posameznikov, sponzorjev in donatorjev,
* s sredstvi, pridobljenimi z različnimi akcijami zbiranja, ki so opredeljene v programu

zbiranja sredstev,

* z izvajanjem nepridobitne in pridobitne dejavnosti (lastna dejavnost), ki je opredeljena v statutu ZPM Domžale,
* na druge načine v skladu s programom in statutom ZPM Domžale ter veljavno zakonodajo.

36. člen

(finančno in materialno poslovanje)

O uporabi materialnih in finančnih sredstev ZPM Domžale odločajo skupščina, upravni odbor in pooblaščeni funkcionarji ZPM Domžale skladno s svojimi pristojnostmi in pooblastili.

Finančno in materialno poslovanje ZPM Domžale mora potekati skladno z veljavnimi relevantnimi finančnimi in pravnimi akti.

ZPM Domžale razpolaga s finančnimi in materialnimi sredstvi v skladu z letnim programom dela in finančnim načrtom. Finančno in materialno poslovanje ZPM Domžale poteka na način, ki je v skladu z Zakonom o društvih in Slovenskimi računovodskimi standardi za društva. ZPM Domžale vodi poslovne knjige po načelu dvostavnega knjigovodstva.

Pri opravljanju pridobitne dejavnosti ZPM Domžale ločeno vodi in izkazuje podatke o finančnem in materialnem poslovanju te dejavnosti.

Podatke o poslovanju lahko dobijo vsi člani ZPM Domžale in pristojni organi. Poslovanje je

javno.

Vsak član ZPM Domžale ima pravico vpogleda v finančno in materialno dokumentacijo in

poslovanje ZPM Domžale ob prisotnosti odgovorne osebe ZPM Domžale.

Če je ZPM Domžale dlje časa plačilno nesposobna, se lahko v skladu s predpisi, ki urejajo prisilno poravnavo, stečaj in likvidacijo, predlaga stečaj. Stečaj lahko predlaga upnik ali skupščina ZPM Domžale.

ZPM Domžale ima lahko pri bankah odprt en ali več transakcijskih računov.

37. člen

(poraba presežkov prihodkov nad odhodki)

Če ZPM Domžale pri opravljanju svoje dejavnosti oziroma neposrednem opravljanju pridobitne dejavnosti kot dopolnilne dejavnosti, ki je opredeljena v 13. členu tega statuta***,*** ustvari presežek prihodkov nad odhodki, ga je dolžna porabiti za namene in cilje oziroma za

izvajanje dejavnosti, za katere je bila ustanovljena.

**VI. PRIZNANJA IN NAGRADE ZVEZE PRIJATELJEV MLADINE**

38. člen

(nagrade in priznanja)

ZPM Domžale podeljuje priznanja:

* srebrni znak ZPMS,
* znak ZPM Domžale,
* posebno priznanje ZPM Domžale,
* druga občasna priznanja.

Predloge za podelitev priznanj lahko dajejo člani ZPM Domžale, organi ZPM Domžale in vsa stalna delovna telesa po posebnem pravilniku, ki ga sprejme skupščina in je usklajen s Pravilnikom o nagradah in priznanjih ZPMS. Priznanja potrjuje in podeljuje skupščina ZPM Domžale.

**VII. EVIDENCE ZVEZE PRIJATELJEV MLADINE DOMŽALE**

39. člen

(evidence)

ZPM Domžale lahko na osnovi tega statuta in Zakona o varovanju osebnih podatkov vodi:

* evidenco članov,
* evidenco sponzorjev in donatorjev,
* evidenco uporabnikov programov,
* evidenco o socialnem stanju otrok in družin, ki jim pomaga v humanitarnih in drugih

akcijah,

* evidenco dobitnikov priznanj.

**VII. PREHODNE IN KONČNE DOLOČBE**

40. člen

(prenehanje ZPM Domžale)

ZPM Domžale preneha obstajati:

* če skupščina ZPM Domžale sprejme sklep o prenehanju,
* s spojitvijo z drugimi društvi ali zvezami društev,
* s pripojitvijo drugemu društvu ali zvezi,
* če se zmanjša število članov ZPM Domžale pod dva,
* s stečajem,
* na podlagi sodne odločbe,
* po samem zakonu.

Ob prenehanju obstoja ZPM Domžale preide premoženje ZPM Domžale na DPM Domžale.

41. člen

(uskladitev aktov)

Vsi akti ZPM Domžale morajo biti usklajeni s tem statutom v roku 1 leta od dneva veljavnosti.

42. člen

(uskladitev mandatov)

V roku 1 leta od veljavnosti statuta ZPM Domžale mora skupščina ZPM Domžale izvesti volitve za člane Upravnega odbora, Nadzornega odbora in Častnega razsodišča ter individualne organe ZPM Domžale.

43. člen

(veljavnost statuta)

Statut je sprejela skupščina ZPM Domžale in začne veljati takoj, uporablja pa se od dne, ko pristojni organ izda odločbo, da je statut v skladu z Zakonom o društvih.

S tem dnem preneha veljati statut ZPM Domžale, sprejet na zasedanju skupščine ZPM Domžale dne, 4. 12. 2002.